ОБЯСНИТЕЛЕН МЕМОРАНДУМ

В Регламент (ЕС, ЕВРАТОМ) № 1311/2013 на Съвета от 2 декември 2013 г. за определяне на многогодишната финансова рамка за годините 2014—2020[[1]](#footnote-2), и по-специално в член 10 от него, се предвижда възможност за мобилизиране на средства от фонд „Солидарност“ на Европейския съюз в рамките на годишен таван от 500 млн. EUR (по цени от 2011 г.) над съответните функции от финансовата рамка.

В точка 11 от Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление[[2]](#footnote-3) са определени редът и условията за мобилизиране на фонда.

Условията за финансиране от фонда са подробно изложени в Регламент (ЕО) № 2012/2002 на Съвета[[3]](#footnote-4), в който се предвижда, че за извършването на авансови плащания в бюджета се включва сума в размер на максимум 50 000 000 EUR под формата както на бюджетни кредити за поети задължения, така и на бюджетни кредити за плащания.

Комисията включва тези суми в проектобюджета за 2016 г.

Предложение за

РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА

относно мобилизирането на средства от фонд „Солидарност“ на ЕС, за да се осигури извършването на авансови плащания в рамките на бюджета за 2016 г.

ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,

като взеха предвид Регламент (ЕО) № 2012/2002 на Съвета от 11 ноември 2002 г. за създаване на фонд „Солидарност“ на Европейския съюз[[4]](#footnote-5), и по-специално член 4а, параграф 4 от него,

като взеха предвид Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление[[5]](#footnote-6), и по-специално точка 11 от него,

като взеха предвид предложението на Европейската комисия,

като имат предвид, че:

1. Фонд „Солидарност“ на Европейския съюз („фондът“) има за цел да се осигури възможност на Съюза да реагира по бърз, ефективен и гъвкав начин на извънредни ситуации и да се покаже солидарност с населението на регионите, засегнати от бедствия.
2. Съгласно член 10 от Регламент (ЕС, Евратом) № 1311/2013 на Съвета[[6]](#footnote-7) максималната сума, която фондът не може да надхвърля, е 500 млн. EUR (по цени от 2011 г.).
3. Член 4а, параграф 4 от Регламент (ЕО) № 2012/2002 предвижда, че за извършването на авансови плащания се предоставя сума в размер на 50 000 000 EUR посредством бюджетни кредити в общия бюджет на Съюза.
4. Поради това фондът следва да бъде мобилизиран за осигуряване на сумата от 50 000 000 EUR за извършването на авансови плащания,

ПРИЕХА НАСТОЯЩОТО РЕШЕНИЕ:

Член 1

За общия бюджет на Европейския съюз за 2016 финансова година фонд „Солидарност“ на Европейския съюз се мобилизира за осигуряване на сумата от 50 000 000 EUR бюджетни кредити за поети задължения и за плащания.

Член 2

Настоящото решение се публикува в *Официален вестник на Европейския съюз*.

Съставено в Брюксел на година.

За Европейския парламент За Съвета

Председател Председател

1. ОВ L 347, 20.12.2013 г., стр. 884. [↑](#footnote-ref-2)
2. ОВ C 373, 20.12.2013 г., стр. 1. [↑](#footnote-ref-3)
3. ОВ L 311, 14.11.2002 г., стр. 3. [↑](#footnote-ref-4)
4. ОВ L 311, 14.11.2002 г., стр. 3. [↑](#footnote-ref-5)
5. ОВ C 373, 20.12.2013 г., стр. 1. [↑](#footnote-ref-6)
6. ОВ L 347, 20.12.2013 г., стр. 884. [↑](#footnote-ref-7)